cyanic-selkie/wikianc huggingface dataset:
Xia-dynastiet
Historie
Xia-dynastiet vart eit arvekongedøme, som vart sagt å nedstamme frå den legendariske gule keisaren si tid. Deretter dominerte ein familie eller klan den tidlege sivilisasjonen. Det vart utvikla eit regjeringsapparat og eit rettsvesen. Dei første kinesiske rettsreglane oppstod. I den marxistiske historieskrivinga som framleis dominerer i Folkerepublikken Kina vert Xia-dynastiet rekna som eit slavesamfunn.
Dokument frå yngre tid gjev eit riss av hendingar i Xia-tida som nok blandar historie med segner. Ifølgje desse tekstene vart Xia-dynastiet grunnlagt av kong Yu den Store. Før tida hans vart ikkje kongeverde overlevert dynastisk. Den nye kongen vart nominert av den gamle og deretter approbert av stammefolka. Yu hadde vunne gunsten til den gamle kongen Shun og til stammane ved innsatsen sin flaumane frå elva Huang He. Men etter Yu døydde lét likevel sonen hans Qi seg utrope til konge og tilsidesette dermed det gamle anbefalingssystemet. Dette vart møtt med motstand frå stammane, men Qǐ slo dei ned med militærmakt. Deretter kalla han saman høvdingane for å få dei til å stadfeste det nye dynastiske systemet hans.
Etter Qi døydde vart sonen hans Tài Kāng konge. Men sidan Tài Kāng levde eit utsvevande liv og forsømde staten sin saker, gjorde dei fem brøne hans han rangen stridig. Til slutt klarte broren Zhòng Kāng å vinne kongstittelen for seg. (Nokre kjelder vil at Zhòng Kāng var ein av Tài Kāng sine søner.) Men brorfeiden hadde svekka huset Xia, slik at ein opprørar kunne tilrive seg makta frå sonen til Zhòng Kāngs, Xiāng. Det var først sonen til Xiāng, Shǎo Kāng, som klarte å slå ned opprøret og gjenopprette dynastiet. Sonen til Shǎo Kāng, Zhù, klarte å styrkja dynastiet.
Mot slutten, frå kong Kǒng Jiǎ sine dagar, vart dynastiet igjen svekka som følgje av indre splid. Den siste Xia-kongen, Jié, skildrast som særleg brutal og korrupt. Men dermed tapte han òg folket sitt og lojaliteten til stammane, slik at Tāng, høvdingen for Shang-stammen i aust, klarte å gjennomføre eit opprør som tok slutt på Xia-dynastiet. Enno i dag knyter kinesarane namnet Jié med maktmisbruk og tyranni.
Billy Jones
William Harry Jones var ein USA-amerikansk gitarist og songar, mest kjend som opphavleg medlem i Outlaws. Jones voks opp i Tampa i Florida. Han spelte inn eit album med bandet H.Y. Sledge før han vart med i Outlaws. Han vart først henta inn i bandet på orgel, men bytta etter kort tid til sologitar, og var med å skape varmerke til Outlaws med tre gitaristar.
Etter turneen for albumet Ghost Riders i 1980, vart han beden om å slutte bandet på grunn av dopmisbruk.
I februar 1995 døydde Jones då han skaut seg sjølv.
12. serierunde i Tippeligaen 2000
'''Den 12. runden i Tippeligaen 2000''' vart gjennomført onsdag 5. juli. Både Rosenborg og Brann gav frå seg poeng denne runden. Rosenborg spelte uavgjort 3-3 borte mot Bryne, medan Brann tapte 2-0 heime mot Lillestrøm. Viking slo Moss heile 5-1 på bortebane og tok med det over sølvplassen på tabellen, medan Brann gjekk ned på tredjeplassen med dårlegare målskilnad enn Viking.
Start slo Bodø/Glimt 4-3 på bortebane og tok med det den aller første sigeren sin denne sesongen.
Doggo Defile
Doggo Defile er eit smalt, pass med bratte sider, somme stader mindre enn 1 nautisk mil breitt, som skjer gjennom kystfjella aust for Dee forlandsbre, på vestkysten av Den antarktiske halvøya. Det vart fotografert frå lufta av Ronne antarktiske forskingsekspedisjon i 1947, og vart kartlagd av Falkland Islands Dependencies Survey i 1948–50, og 1958. Namnet gjeve av UK Antarctic Place-Names Committee er skildrande. Den nordvestlege inngangen er delvis skult for hundesledar som kjem langs kysten her. Det engelske uttrykket «to lie doggo» tyder «gøymd».
Calf Top
Calf Top er fråskild naboåsane Great Coum og Aye Gill Pike av den djupe dalen Barbondale. Åsen har ei høgd på 609 meter over havet.
Jacques Peaks
Jacques Peaks er nokre fjelltoppar med ei høgd opp mot 385 moh ved nordvestenden av Reclus Peninsula på vestkysten av Graham Land i Antarktis. Dei er med på eit argentinsk kart frå 1954. Fjella vart namngjevne av UK Antarctic Place-Names Committee i 1960 etter Greville L. Jacques, ein helikopterpilot på Falkland Islands and Dependencies Aerial Survey Expedition, 1955–57, som landa på ein av desse toppane for å opprette ein kartleggingsstasjon. Fjella er dei mest kjennelege på Reclus Peninsula.
Play the Game Tonight
«Play the Game Tonight» er ein song av Kansas frå albumet deira Vinyl Confessions i 1982. Songen vart gjeven ut på singel og nådde 17. plassen på Billboard Hot 100, og vart den tredje singelen deira som nådde topp 20 på den amerikanske singellista.
Songen var skriven og produsert under John Elefante-tida i Kansas.
Musikkvideoen til songen syner bandet som speler songen innimellom klipp av to hettekledde personar som spelar sjakk.
Medverkande
Gjestemusikarar
Vinyl Confessions
Vinyl Confessions er det åttande studioalbumet til det amerikanske rockebandet Kansas, gjeve ut i 1982. Det inneheld singelen «Play the Game Tonight», som nådde topp 20 og vart den tredje høgaste listeplasseringa til Kansas i USA, berre forbigått av «Carry on Wayward Son» og «Dust in the Wind».
Bakgrunn
Vinyl Confessions vart lagt merke til av den gryande CCM-industrien (Contemporary Christian music). Fleire kristne magasin hylla den nye musikalske retninga til Kansas og CCM Magazine kåra Vinyl Confessions til årets album i 1982. Denne merksemda gav Kansas eit heilt nytt publikum, men det skapte òg ytterlegare strid i bandet. Dette kom fram under innspelinga av det neste albumet deira, Drastic Measures.
Vinyl Confessions var det siste albumet med fiolinisten og vokalisten Robby Steinhardt, som slutta i bandet etter den påfølgjande turneen og kom ikkje attende før i 1997.
Mottaking
Allmusic anerkjende suksessen til singelen «Play the Game Tonight», men var elles negativ til plata. Dei kritiserte dei kristne tekstane som «ofte for dømande, med ein oss-mot dei-haldning», og insinuerte at albumet var meir generisk poprock enn dei tidlegare Kansas-albuma. Dei skreiv «det byrja å bli vanskeleg å skilje Kansas frå Foreigner og Journey».
Rock Pile Point
Rock Pile Point er det austlegaste punktet på Bermel Peninsula på Bowman Coast i Graham Land. Neset vart fotografert frå lufta og grovt plassert av U.S. Antarctic Service (USAS), 1939–41, som nytta det skildrande namnet Rock Pile Point (Steinrøysneset) om halvøya. Namnet vart sidan flytta av Advisory Committee on Antarctic Names (US-ACAN) til det austlege neset som er her er skildra.
Silje Nordnes
Silje Therese Reiten Nordnes er ein norsk journalist og programleiar i radio og tv. Frå 2012 til 2019 var ho programleiar for radioprogrammet P3morgen på NRK P3 saman med Ronny Brede Aase og Markus Neby. Hausten 2020 og 2021 var Nordnes programleiar for Maskorama.
Bakgrunn
Nordnes vart fødd i Trondheim og voks opp på Hamarøy. Ho har ein bachelorgrad i latinamerikanske studium frå UiO og har studert journalistikk på Høgskulen i Volda. Før Nordnes starta i NRK P3 jobba ho i Radio Nova og NRK Nordland. Ho har òg jobba som guide ved barndomsheimen til Knut Hamsun og på Spar Hamarøy. Våren 2017 var Nordnes programleiar for fiskerealityprogrammet Skårungen, som vart sendt på NRK1.
Nordnes har som programleiar i P3morgen vunne fleire prisar på Prix Radio, blant anna «Årets programleiar/programleiarteam» i 2014 og 2015.
I 2014 var Nordnes, saman med kollegaen Ronny Brede Aase, programleiar for VG-lista topp 20 på Rådhusplassen i Oslo. I 2015 og 2016 var dei sidekick-programleiarar i pausane.
Nordnes har òg vore programleiar for P3aksjonen på NRK P3 i 2012–2017 saman med høvesvis Ronny Breie Aase, Live Nelvik, Mathias Nylenna, Niklas Baarli og Tuva Fellman. 9. juni 2016 sykla ho Nordsjørittet saman med P3-kollega Tuva Fellman for å støtta TV-aksjonen 2015, som gjekk til Regnskogfondet.
Etter terroråtaket i Orlando 12. juni 2016 delte ho kjenslene sin rundt hendinga under sending og tok til tårene på direktesend radio. Innslaget vart filma og delt på Facebook-sida til P3morgen. Klippet fekk massiv merksemd og vart delt over 80 000 gonger på éin time. Fleire riksdekkjande avisar og nettavisar skreiv om hendinga, blant anna VG og Dagsavisen. Innslaget vart kåra til årets radioaugneblikk 15. september 2017.
Sjøpølse
Sjøpølse (Holothuroidea) er ei biologisk gruppe innan pigghudingar. Dei har pølseforma kropp utan fast skjelett, men med spreidde kalklekamar i den tjukke lêrhuda, og med ein kraftig hudmuskelsekk innanfor. I motsetnad til andre pigghudar har kroppen hovudaksen (munn–analopning) parallelt med underlaget. Sjøpølsene får derved ein viss ytre likskap med leddormar, og denne likskapen er forsterka ved at den radiære symmetrien er lite tydeleg. Sjøpølser lever av plankton eller organisk avfall på havbotnen.
Klassen omfattar ca. 1200 nolevande artar på verdsbasis, og 31 artar er kjende frå Noreg.
I kulturen
I Aust-Asia har sjøpølsa lange tradisjonar innen mat og medisin. I Japan, der ho blir kalla namako (ナマコ、海鼠) blir ho brukt på ulike måtar, men det er vanleg å eta henne saman med annan sjømat og grønsaker marinert i riseddik. Innmaten, kalla konowata (コノワタ、海鼠腸), blir også eten, og det samme gjeld rogna, som blir kalla konoko (コノコ、海鼠子). Rogna kan etast rå, men blir ofte tørka til trekanta flak, og er rekna som ein delikatesse. Både konowata og konoko kan etast med eddik eller med salt.
Sjøpølsa blir også brukt tørka i tradisjonell kinesisk medisin.
Mikko Aikio
Mikko Aikio var ein enaresamisk joikar og songar frå Muddusjärvi i Enare i Finland. Han var av dei få som kunne joike i den tradisjonelle enaresamiske joiken. Aikio gav rundt 20 songar, fleire anekdotar, soger og legender til den finske forskaren August Valdemar Koskimies.
Corn da Camp
Corn da Camp er eit fjell i Livignofjella (Dei sveitsiske Alpane), i Graubünden i Sveits.
Terningmoen
1600- til 1900-talet
Østoppland infanteriregiment vart oppretta i dette distriktet frå år 1657. Frå 1650-talet vart det bygd befestningar i Elverumsområdet på begge sider av elveløpet: Christiansfjeld festning og etterkvart Terningen skanse og Grindalskansen ved vestesida.
Terningmoen som forsvarsanlegg vart først oppretta som ekserserplass for Østerdalens bataljon i Akershusiske infanteribrigade ca. år 1879. Etter denne tida starta gradvis utbygging og arealutviding.
1900- og 2000-talet
I 1932 vart Skyteskolen og Vinterskulen for infanteriet slått saman til Skyte- og vinterskulen for infanteriet (SVI) på Terningmoen, noko som igjen medførte byggeverksemd. Leiren vart betrakteleg utvida under andre verdskrigen og i etterkrigstida.
På starten av 1980-talet flytta Østoppland forsvarsdistrikt og Østoppland infanteriregiment nr. 5 sin stab til Terningmoen frå Regimentsgarden i Elverum. Terningmoen vart standkvarter for Østoppland heimevernsdistrikt nr. 05.
Brann
Natt til 9. februar 2010 vart tre lagerbygningar overtent og totalskadd. To av bygningane var depot, som lagra full bekledning og militært utstyr til ca. 1000 soldatar. Det tredje bygget var våpenlager og -verkstad, og dessutan kontor for FLO. Bygg og det meste av materiell var å rekna som totalskadd. Ingen av bygningane, som vart bygd i høvesvis 1888, 1933 og 1943, hadde vernestatus.
Terningen Arena
Terningen Arena er eit flerbruksanlegg liggar ved Terningmoen. Målet med prosjektet Terningen Arena er å skapa eit fleirbruksanlegg for idrett, kultur og næring, til bruk for alle. Det er òg ei målsetjing at Elverum skal forsterkast som utdannings- og kompetansesenter, og at Høgskulen i Hedmark skal styrkjast og vert vidareutvikla i folkehelsebyen Elverum, med sina helse- og idrettsutdanningar. Høgskulen i Innlandet, Forsvaret, NAV og fylkeskommunen er nokre av leietakarane på anlegget. Forsvaret har velferdskontor og treningsfasilitetar for tenestegjerande i Terningen Arena.
Brandangersundet
Brandangersundet er eit sund mellom Sandøy og fastlandet i Gulen kommune i Vestland. Brandangersundet bru på fylkesveg 4 går over sundet.
Carl von Piloty
Carl Theodor von Piloty var ein tysk målar, fødd i München. Han var mest kjend for sine store historiemåleri.
Liv og gjerning
Piloty var son til ein kjend litograf. I sine yngre år arbeidde han i verkstaden til faren. Han utdanna seg så på kunstakademiet i München. Kring 1850 tok han varige inntrykk frå det belgiske historiemåleri, særleg av verk av Louis Gallait og Edouard de Bièfve. På ei studiereise til Antwerpen og Paris i 1852, var det nettopp den kunstretninga som fanga interessa hans.
Til liks med den franske målaren Paul Delaroche, som han møtte i Paris, valde han dramatiske og dystre historiske motiv. Som den belgisk-historiske realismen la Piloty vekt på saftig og kraftig fargebruk. Figurane i bileta hans virka livaktige. Sjangerbiletet Amma frå 1853 viser hans framifrå teknikk, samt hans hang mot det patetiske, det siste var eit brot med eldre tysk kunst.
Pilotys første store historiemåleri var Grunnlegginga av den katolske liga. I 1855 vekte han furore med Seni ved Wallensteins lik. Dei neste måleria i storformat var helst gjentakingar. Bileta, som til dømes Nero etter brannen i Roma og Morgonen før slaget på det kvite berg, var målarteknisk framifrå, men var overflatiske og teatralsk-deklamatoriske i sin karakteristikk og overdreiv fargebruken.
Pilotys kunst dala sterkt i ry i tida etter han døydde. Gjennom si videtrakte lærargjerning - han var frå 1856 professor og frå 1874 direktør for kunstakademiet i München - hadde han likevel stor og langtrekkande innverknad på målarkunsten i Tyskland og Austerrike.
Al-'Azi
al-'Azi (hebraisk skrift אל עזי) er ein arabisk landsby i Israel. Han ligg like sør for Kfar Menahem og høyrer til Yoav regionale kommune. I 2012 hadde han 187 innbyggjarar.
Landsbyen fekk offisiell status i 2003, men eksisterte lenge før den tid. Trans-Israel-vegen vart bygd på jord som høyrte til landsbyen, og landsbyen fekk jord eigd av nabo-kibbutzen Kfar Menahem som kompensasjon.
Fielding Col
Fielding Col er eit fjellpass som går aust-vest mellom Baudin Peaks og Hag Pike sør i Graham Land i Antarktis. Det er den beste kjende ruta som fører innover i landet til Morgan Upland mellom Nenyfjorden og Wordieisen. Det vart namngjeve av UK Antarctic Place-Names Committee etter Harold M. Fielding, ein landmålar i British Antarctic Survey på Stonington Island, 1967–69.
Edelweiss
Edelweiss (Leontopodium alpinum er ei kjend fjellplante i slekta Leontopodium i korgplantefamilien.
Etymologi
Namnet edelweiss kjem frå tysk der edel har same tydinga som på norsk og weiß (eller stava weiss) tyder 'kvit', altså 'edelkvit'.
Vjatsjeslav Vedenin
Vjatsjeslav Petrovitsj Vedenin var ein sovjet-russisk tidlegare langrennar som tevla internasjonalt frå 1966 til 1972. Han vart verdsmeister på 30 km under VM i Štrbské pleso i 1970 og vart olympiameister på same distansen to år seinare. Under dei nemnde meisterskapane gjekk han sisteetappen på begge Sovjets gullvinnande stafettlag (4x10 km). Vedenin vann dessutan sølvmedaljane på OL-femmila i 1968 og VM-femmila i 1970 og bronsemedaljen på femmila under OL i 1972.
Medaljar og besteplasseringar i internasjonale meisterskap og renn
Verdsmeister på 4x10 km stafett i 1970, og olympisk meister i same i 1972.
Vedenin vart tildelt Leninordenen i 1972.
Jeffries Peak
Jeffries Peak er eit fjell som ligg sør for Wilhelmina Bay, mellom Leonardobreen og Blanchardbreen på vestkysten av Graham Land i Antarktis. Det vart kartlagd av Falkland Islands Dependencies Survey frå flyfoto tekne av Hunting Aerosurveys Ltd i 1956–57, og vart namngjeven av UK Antarctic Place-Names Committee etter John Jeffries, ein amerikansk fysikar som i lag med Jean Blanchard vart den første til å krysse Den engelske kanalen i ein varmluftsballong i 1785.
Corn da Tinizong
Corn da Tinizong (tysk Tinzenhorn) er eit fjell i Albulafjella i Graubünden i Sveits.
Holmenkollrennet 1996
Holmenkollrennet 1996 fann stad dagane 15.-17. mars 1996 i Oslo.
50 km klassisk stil
Dato: 16. mars
<br style="clear:both;" />
4 x 5 km stafett
Dato: 17. mars
<br style="clear:both" />
Kombinert
Dato: 16.-17. mars
<br style="clear:both;" />
Hopprenn
Dato: 17. mars
<br style="clear:both;" />
Laghopping
Dato: 15. mars
<br style="clear:both" />
30 km fellesstart, klassisk stil
Dato: 16. mars
<br style="clear:both;" />
Hjørnetann
Funksjon
Hos de fleste dyr med velutviklede hjørnetenner brukes disse til å drepe byttedyr eller i kamp mellom individer av samme art. Slike hjørnetenner kalles hoggtenner. Hos noen planteetere slik som moskushjort og hest forekommer hjørnetenner bare hos hannene og tjener en funksjon som våpen i kamper om dominans og territorium. Hos svin har begge kjønn tenner som vokser hele livet, og tjener som forsvarsvåpen.
Hos primater er hjørnetennene generelt godt utviklet, særlig hos hannene. Utviklingen til små hjørnetenner hos menneske er av relativt ny dato, og hjørnetennene har større og kraftigere røtter enn selv jekslene. Medregnet rota er hjørnetennene de tyngste tennene hos oss.
Hjørnetenner hos pattedyr
De fleste pattedyr har fire hjørnetenner (en i hver kjevekvadrant). Hjørnetennenen er enklere i bygning enn de andre tennene, og er mer eller mindre kjegleformet i alle grupper de de kan identifiseres. Hos noen grupper (som moskushjort og hest) mangler hjørnetennene i underkjeven, og hos gnagere og mange klovdyr mangler hjørnetennene helt. Hjørnetennene i underkjeven gjerne noe mindre. Hos noen mennesker forekommer det et lite opphold i tannrekken i overkjeven mellom bakre fortenner og hjørnetennene. Dette kalles et «diastema» er er vanlig hos dyr med store hjørnetenner, slik som sjimpanser.
Se også
-->
Kerick Col
Kerick Col er eit skard som går frå nord til sør på 150 moh mellom Gin Cove og Rum Cove, vest på James Ross Island i Antarktis. Crisscross Crags ligg på austsida av skardet. I samband med at fleire namn i området kom frå Kipling si Jungelboken, er skardet kalla opp etter Kerick Booterin, sjefen for selfangarane i The White Seal. Det vart namngjeve av United Kingdom Antarctic Place-Names Committee (UK-APC) i 1983.
Rossa Point
Rossa Point er eit nes 2 nautiske mil (3,7 km) nordaust for Ferin Head på Velingrad Peninsula på vestkysten av Graham Land i Antarktis. Det vart kartlagd av British Graham Land Expedition (BGLE) under Rymill, 1934-37. Det vart namngjeve av United Kingdom Antarctic Place-Names Committee (UK-APC) i 1959 etter Anders Rossa, ein same frå Jokkmokk som i lag med Pava Tuorda drog med A.E. Nordenskjöld til Grønland i 1883 og først demonstrerte korleis ein kunne nytte ski for reiser i polare strøk.
When My Blue Moon Turns to Gold Again
«When My Blue Moon Turns to Gold Again» er ein song skriven av Wiley Walker og Gene Sullivan i 1940. Dei spelte først inn songen i 1941. Songen er òg blitt spelt av Cindy Walker, Cliffie Stone, Elvis Presley, Sammi Smith, Statler Brothers, Hank Thompson, Emmylou Harris, Eddy Arnold, Jim Reeves, Bill Monroe og Merle Haggard, blant fleire.
Ivan Sjisjkin
Ivan Ivanovitsj Sjisjkin var ein russisk landskapsmålar med kontaktar til Peredvizjnikij-rørsla.
Liv og gjerning
Sjisjkin vart fødd i byen Jelabuga i Vjatka-guvernementet (dagens Tatarstan). Etter eksamen frå gymnasiet i Kazan, studerte han i fire år ved Høgskulen i teikning, måling og arkitektur i Moskva. Frå 1856 til –60 hadde Sjisjkin plass ved St. Petersburgs Keisarlege Kunstakademi, derifrå gjekk han ut med dei beste avgangspapir. Han mottok keisarleg stipend til å studere vidare i Europa.
Ei tid budde og arbeidde Sjisjkin i Sveits og Tyskland (Dresden og Düsseldorf). Han stilte ut både i München og Zürich. Etter han i 1865 kom tilbake til St. Petersburg vart han med i gruppa av (flest) kunstmålarar som arbeidde for ein meir realistisk målarkunst (Peredvizjnikij-rørsla) og i Det russiske selskap for akvarellmålarar.
Ved tilbakekomsten til Russland vart Sjisjkin medlem av Det keisarlege kunstakademiet i St. Petersburg og virka som professor i kunstmåling frå 1873 til 1898. Samstundes leidde han klassa som dreiv med landskapsmåling ved den høgare kunstskulen i St. Petersburg. Han deltok i fleire utstillingar ved Kunstakademiet i St. Peterburg og den Stor-Russiske utstillinga i Moskva i 1882, i Nizjnij Novgorod (1896), og på verdsutstillingane i Paris i 1867 og 1878, og Wien i 1873.
Han døydde i St. Petersburg medan han arbeidde på eit nytt måleri.
Målestil
Sjisjkins målemåte baserte seg på grundige studiar av naturen. Verka hans er prega av ei poetisk framvising av årstidene i skogane, dyra og fuglane, den urøyvde naturen. Impulsar frå den tyske romantiske målaren Caspar David Friedrich er tydeleg i mykje av kunsten hans. Sjisjkin eigde ein datsja i Vyra, sør for St. Petersburg. Der måla han nokre av sine finaste landskapsmåleri. Han vart berømt for sine skoglandskap, og var elles ein framifrå teiknar og litograf.
Rudolphy Point
Rudolphy Point er det sørvestlegaste punktet på Bryde Island på Danco Coast i Graham Land. Namnet «Punta Rudolphy» vart gjeve av Den chilenske antarktisekspedisjonen, 1950–51, etter kaptein Raul Rudolphy i Den chilenske marinen, som var kaptein på transportskipet Angamos under ekspedisjonen.
Love Me av Leiber/Stoller
Skildring
Songen vart laga som ein parodi av countrymusikk. Han vart opphavleg spelt inn av R&B-duoen Willy and Ruth i 1954 (Spark 105), og vart omtalt i Billboard den 14. august. Willie Headen var frontmannen i ei vokalgruppe, The Honey Bears og Ruth var kona til eit anna gruppemedlem. Denne plata vart raskt følgd opp same året med versjonar av Georgia Gibbs, Connie Russell, Billy Eckstine, Kay Brown, The Four Escorts, The Billy Williams Quartet, The Woodside Sisters og The DeMarco Sisters, og i januar 1955 av Jimmie Rodgers Snow. Dei fleste av desse singlane selde bra, men ingen av dei vart ein hit.
Rip It Up av Little Richard
«Rip It Up» er ein song skriven av Robert Blackwell og John Marascalco. Han vart først gjeven ut av Little Richard i juni 1956. Bill Haley and his Comets gav òg ut ein versjon av songen det året. Little Richard-versjonen nådde førsteplassen på R&B Best Sellers-lista i to veker og nådde 17. plassen på poplista. Bill Haley and the Comets-innspelinga nådde 25. plasen på poplista og fjerden plassen på den britiske singellista. Bill Haley and the Comets framførte òg sin versjon av songen i filmen Don't Knock the Rock i 1956, der Little Richard òg deltok.
Love Me av Leiber/Stoller
Skildring
Elvis Presley spelte inn songen den 1. september 1956 for det andre albumet sitt, Elvis (RCA Victor, LPM-1382), gjeve ut 19. oktober. Han vart òg gjeven ut på EP-en Elvis Vol. 1 (RCA Victor, EPA-992). Han klatra til andreplassen på Billboard Top 100 i USA, som var første gongen for ein song som ikkje kom frå ein singel. «Love Me» nådde sjuandeplasssen på R&B-lista. «Love Me» vart ikkje gjeve ut på singel for å unngå at salet av Presley sin «Love Me Tender» vart svekka. Presley song «Love Me» den 28. oktober 1956 på Ed Sullivan Show. Elvis song òg songen i 1968 på Comeback Special, og spelte ofte songen på konsertane sine i 1970-åra, mellom anna på den siste turneen hans i juni 1977.
Rip It Up av Little Richard
Andre versjonar
Songen vart òg spelt inn av Elvis Presley, Chuck Berry, Buddy Holly, Gerry and the Pacemakers og Gene Vincent.
The Everly Brothers spelte inn ein versjon av songen i 1957, og denne nådde 57. plassen på singellista i Australia.
Love Me av Leiber/Stoller
Skildring
Johnny Burnette spelte inn «Love Me» i 1960 i ein stil som likna på Presley sin, for albumet Dreamin'.
Rip It Up av Little Richard
Andre versjonar
Under Get Back-innspelinga i 1969, spelte The Beatles inn songen som ein del av ein medley med «Shake, Rattle and Roll» og «Blue Suede Shoes». Denne vart gjeven ut i 1996 på albumet Anthology 3. Songen vart spelt i 1975 av John Lennon på albumet hans Rock 'n' Roll, i ein medley med songen «Ready Teddy».
Jebchit
Jebchit (arabisk جبشيت) er ein landsby i Nabatieh guvernement sør i Libanon og nord for Litani.
Rip It Up av Little Richard
Andre versjonar
Commander Cody and His Lost Planet Airmen spelte inn songen på albumet Hot Licks, Cold Steel & Truckers Favorites i 1972.
I 1978 gav Billy «Crash» Craddock ut ein versjon av Turning Up And Turning On.
Love Me av Leiber/Stoller
Skildring
I 1977, berre fem månader før Presley døydde, framførte ein populær Elvis-imitator, Andy Kaufman, denne songen og «Heartbreak Hotel» på The Tonight Show with Johnny Carson.
Rip It Up av Little Richard
Andre versjonar
I 1987 spelte Los Lobos inn songen som ein del av filmen La Bamba.
Little Richard song òg songen på PBS-programmet Doo Wop 51.
Alvin and the Chipmunks spelte inn songen for «Film Flam,» ein episode av TV-serien deira.
Love Me av Leiber/Stoller
Skildring
Ein versjon vart spelt inn av countryartisten Davis Daniel i 1991 på debutalbumet Fighting Fire with Fire.
Rip It Up av Little Richard
Andre versjonar
Den engelske instrumental gruppa The Tornados spelte songen i 1964 alle albuma Away from it All.
Love Me av Leiber/Stoller
Skildring
Det amerikanske countrybandet The Little Willies spelte inn songen i 2006 for albumet The Little Willies.
Rip It Up av Little Richard
Andre versjonar
Wanda Jackson spelte songen i 2011 på albumet The Party Ain't Over.
Love Me av Leiber/Stoller
Skildring
Ein konsertversjon av songen vart gjeven ut av countrysongaren Billy «Crash» Craddock i 2009 på Live -n- Kickin'.
Rip It Up av Little Richard
Andre versjonar
Cliff Richard spelte ein versjon av songen på det 100. albumet sitt, The Fabulous Rock 'n' Roll Songbook.
Arnoun
Arnoun (arabisk ارنون, hebraisk ארנון) er ein hovudsakleg sjiamuslimsk landsby 7 km søraust for Nabatiyeh i Nabatiyeh guvernement i sørlege Libanon. Landsbyen ligg kring 8 km frå grensa til Israel. Landsbyen ligg kring 550 meter over havet, kring 1 km frå Beaufortborga.
Historie
Arnoun er knytt til den nærliggande Beaufortborga. Namnet på byen kjem frå det arameisk arnoun, som tyder «liten topp» og syner til høgda der Beaufortborga står. Borga vart kalla Qal'at Shqif Arnoun (arameisk: borga på den høge klippa), som byen så har fått namn etter.
Då den israelske tryggleikssonen vart oppretta i Sør-Libanon i 1985, låg Arnoun like utafor denne sonen, men frå stillinga ved Beaufortborga, kontrollerte Det israelske forsvaret effektivt området kring landsbyen.
Den 17. februar 1999, etter at det vart utført åtak mot israelarane frå Arnoun, vart landsbyen formelt ein del av tryggleikssonen.
Det israelske forsvaret forlét Arnoun den 24. mai 2000, då dei forlét tryggleikssonen.
Longá
Longá (gresk Λογγά) er ein landsby i periferieininga Messinía i periferien Peloponnes i Hellas. Longá var hovudsete i den tidlegare kommunen Epía, som no er ei kommunaleining i kommunen Messíni.
NM i orientering 2004
Mellomdistanse
<br style="clear:both;" />
Stafett
<br style="clear:both;" />
Normaldistanse
<br style="clear:both;" />
McCallum Pass
McCallum Pass er eit pass mellom nordaustryggen på Mount Mangin og ryggen på sørsida av Stonehouse Bay på den sørlege delen av Adelaide Island. Det vart namngjeve av United Kingdom Antarctic Place-Names Committee (UK-APC) i 1963 etter Hugh C.G. McCallum i British Antarctic Survey (BAS), som i lag med A. Crouch var dei første som passerte gjennom passet i 1961.
Kavlak Peak
Kavlak Peak er eit fjell med ei høgd opp mot 1200 moh søraust i forberga av Detroit Plateau på Nordenskjöld Coast i Graham Land i Antarktis. Det ligg vest på ein smal rygg som strekkjer seg 5 km austover til toppen av Dinsmoorbreen.
Fjellet er kalla opp etter busetnaden Kavlak i Nord-Bulgaria.
Kavlak Peak ligg 7,17 km vest-sørvest for Darzalas Peak, 6,92 km nordvest for Mount Elliott, 4,88 km nord-nordaust for Gusla Peak og 25,41 km aust for Baldwin Peak på Danco Coast.
Abildsø
Abildsø er eit bustadsstrøk i det søraustlege Oslo, mellom Østensjøvannet og E6. Abildsø ligg i Bydel Østensjø, og tilhøyrde Bydel Manglerud før bydelreforma i 2003.
Abildsø ligg sør for Manglerud og Ryen, austom Lambertseter, nord for Langerud og vest for Østensjøvannet og Bøler.
Ebba i Libanon
Ebba, òg kalla Aba og Ubba (arabisk عبا; gammalsyrisk ܥܒܐ) er ein landsby i Nabatieh guvernement sør i Libanon mellom Nabatieh og Tyr, nord for Litani.
Landsbyen ligg kring 12 km frå Nabatieh og 84 km frå Beirut, kring 250-300 meter over havet. Byen har kring 8000 innbyggjarar og dei fleste er sjiamuslimar.
Abildsø
Hovudvegen gjennom Abildsø er Enebakkveien, langs denne ligg mellom anna Abildsø skule.
Frå Abildsø går busslinjene 70 (Rådhuset – Skullerud), 73 (Bjørndal – Jarnbanetorget), 78A,78B (Østensjø ring), 79 (Holmlia stasjon – Grorud).
Ebba i Libanon
Namnet kan ha fleire tydingar. Det er anten eit gammalsyrisk ord, ܥ ܒ ܐ, som kan tyde skog, eller arabisk frå ordet ALEBB / العِبّ, eller er knytt til familien Abbou, som budde her.
Hargus «Pig» Robbins
Hargus Melvin «Pig» Robbins er ein USA-amerikansk klaverspelar og pianist. Han har spelt med artistar som Kenny Rogers, George Jones, Bob Dylan, Neil Young, Ween, Alan Jackson, Merle Haggard, Loretta Lynn, David Allan Coe, George Hamilton IV og Conway Twitty, Robbins er ein mykje nytta studiomusikar i Nashville. Han har vore blind etter at han mista syner fire år gammal i ei ulukke med kniven til faren.
Robbins lærte seg å spele piano sju år gammal, då han gjekk på blindeskule i Nashville. Han deltok på den første innspelinga si i 1957 og den første store innspelinga hans var George Jones sin «White Lightning». Sidan den gong har han spelt piano og klaverinstrument for mange countrymusikarar.
Mellom 1963 og 1979 spelte Robbins òg inn åtte soloalbum. Han fekk prisen som årets musikar av Country Music Association i 1976 og 2000.
Singelen hans frå 1959, «Save It», vart spelt inn under namnet Mel Robbins, og sidan gjort i ein kjend versjon av The Cramps i 1983 på albumet Off the Bone.
21. oktober 2012 vart Robbins innlemma i Country Music Hall of Fame.
Cupvinnarcupfinalen i fotball 1976
Cupvinnarcupfinalen i fotball 1976 fann stad på Heysel-stadion i Brussel 5. mai 1976, framfor 51 296 tilskodarar. RSC Anderlecht frå nettopp Brussel vann finalen, den 16. i sitt slag, med sluttsiffera 4-2 mot West Ham United frå London.
Kampen
Pat Holland gav London-laget 1-0 i det 28. minutt, Rob Rensenbrink utlikna til 1-1 i det 42. minutt. François Van der Elst sende Anderlecht framom i det 48. minutt. Tjue minuttar seinare utlikna Keith Robson for West Ham, men mål nummer to frå Rensenbrink på straffespark fem minuttar etter og frå Van der Elst i det 88. minutt fastsette resultatet til 4-2 i Anderlecht sin favør.
Laga
Anderlecht sin vinnarlag: Jan Ruiter, Hugo Broos, Gilbert Van Binst (kaptein), Jean Dockx, Ludo Coeck, Arie Haan, Peter Ressel, Rob Rensenbrink og François Van der Elst. Ein skadd Coeck vart etter vel halvtimen bytta ut med Frank Vercauteren.
West Ham stilte med: Mervyn Day, Keith Coleman, Billy Bonds (kaptein), Tommy Taylor, Frank Lampard, John McDowell, Pat Holland, Graham Paddon, Trevor Brooking, Billy Jennings og Keith Robson. Lampard vart skadd straks etter pause og Alan Taylor kom inn i staden.
Calton Hill
Calton Hill er ein ås sentralt i Edinburgh i Skottland, like aust for New Town. Utsyn frå og av åsen er ofte sett på bilete og måleri av byen.
Calton Hill er hovudkvarteret for Den skotske regjeringa, som er basert i St Andrew's House, på sørsida av åsen med Det skotske parlamentet og andre viktige bygg som Holyrood Palace, ved foten av åsen. Det finst òg fleire monument og bygg på åsen som National Monument, Nelson's Monument, Dugald Stewart Monument, New Parliament House (the Royal High School ), Robert Burns Monument, Political Martyrs' Monument og City Observatory.
Sadler Point
Sadler Point er eit nes i Wilhelmina Bay, som ligg 4 km aust for Garnerin Point på vestkysten av Graham Land. Det vart kartlagd av Belgica-ekspedisjonen under Gerlache, 1897-99. Det vart namngjeve av United Kingdom Antarctic Place-Names Committee (UK-APC) i 1960 etter James Sadler (1751–1828), ein konditor frå Oxford som var den første engelske ballongføraren. Han flydde med ein montgolfierballong den 4. oktober 1784.
Corne de Sorebois
Corne de Sorebois er eit fjell i Wallis-Alpane i Sveits. Det ligg i nærleiken av Zinal i Valais. Sorebois er namnet på ei fjelleng på austsida av fjellet.
EHF-meisterligaen i handball 2020/Menn
Finalen
Kiel leia med tre mål til pause og auka i andre omgang til femmålstriumf.
Fagerborg kyrkje
Fagerborg kyrkje er ei treskipa langkyrkje frå 1903 i sørenden av Stensparken på Fagerborg i Oslo kommune, teikna av Hagbarth Schytte-Berg, som vann ein arkitektkonkurranse. Kyrkja har tilkomst frå den såkalla Norabakken i Pilestredet. Kyrkja er oppført i teglstein forblenda med granitt frå Skjeberg i Østfold, og tårnet er asymmetrisk plassert, slik det var populært på den tida. Ho er prega av ein historistisk eklektisisme, det vil seie at arkitekten har blanda saman eit utval av arkitektoniske stildrag frå ulike tidsperiodar. Dei tre inngangsdørene side om side poengterer at kyrkja er treskipa. Tilsvarande ordningar med tre inngangsdører er å sjå i store katedraler frå mellomalderen på kontinentet, sjå til dømes Notre-Dame de Paris.
EHF-meisterligaen i handball 2020/Menn
Finalen
Danske Niklas Landin var Kiel si målvakt, medan svenske Niclas Ekberg (8) og norske Sander Sagosen (7) skåra flest mål for det tyske vinnarlaget. Elles skåra Steffen Weinhold (5), Rune Dahmke (5), Hendrik Pekeler (4), Patick Wiencek (2), Harald Reinkind (1), Miha Zarabec (1).
Fagerborg kyrkje
Det er ikkje gravplass ved kyrkja.
EHF-meisterligaen i handball 2020/Menn
Finalen
Med sine 10 fulltreffarar skåra Aleix Gómez flest mål for Barcelona.
Leontopodium
Leontopodium er ei planteslekt i korgplantefamilien som inkluderer edelweiss (Leontopodium alpinum ), ei velkjend plante frå Alpane. I sjeldne tilfelle kan edelweiss referere til slekta. Slekta har om lag 30 artar heimehøyrande i Europa og Asia (og kan hende i Americas).
Mount Kennett
Mount Kennett er eit markant fjell (1360 moh) mellom Quartermainbreen og Frickerbreen på austsida av Graham Land. Denne kysten vart fotografert av fleire amerikanske ekspedisjonar: U.S. Antarctic Service (USAS), 1939–41; Ronne antarktiske forskingsekspedisjon (RARE), 1947–48; U.S. Navy i 1968. Det vart kartlagd av Falkland Islands Dependencies Survey (FIDS), 1947–48. Det vart namngjeve av United Kingdom Antarctic Place-Names Committee (UK-APC) etter Peter Kennett i British Antarctic Survey (BAS) som vitja Larsenisen 1963-64.
Svadfjell
Svadfjellet er det høgaste fjellet i Gulen kommune, 878 m.o.h. Primærfaktoren er 250 m. Fjellet ligg nesten på grensa mellom Gulen og Masfjorden.
Obelisk Col
Obelisk Col er eit skard på kring 150 moh på austsida av Cape Obelisk på James Ross Island. Det går frå nord til sør mellom Rum Cove og Rohss Bay og er kalla opp etter Cape Obelisk av United Kingdom Antarctic Place-Names Committee (UK-APC) i 1983.
Any Fule Kno That
«Any Fule Kno That» er ein song av Deep Purple, gjeven ut som opningssporet på albumet deira Abandon i 1998. Vokalisten Ian Gillan har ei talt ord-tilnærming i versa i songen, som kan samanliknast med rapping. Det er òg eit av dei sjeldne tilfella der teksten hans er eksplisitt, i dette tilfellet med ordet «shit». Den uvanlege stavemåten av tittelen kjem frå Nigel Molesworth-bøkene.
Viva!
'Viva! Roxy Music' var det første konsertalbumet til Roxy Music. Det kom ut i august 1976 og vart spelt inn tre stader over ein periode på tre år (1973-1975). Innspelingane var frå Apollo i Glasgow i november 1973, City Hall i Newcastle i november 1974 og Wembley Arena i oktober 1975.
Innhald
Alle songar skrivne av Bryan Ferry, utanom «Out of the Blue» av Ferry og Phil Manzanera.
Fylkesveg 30 i Vestfold
Fylkesveg 30 i Vestfold går mellom fylkesgrensa mot Telemark ved Solumsletta og Skillingsmyr i Larvik kommune. Vegen er 774 meter lang.
Cupvinnarcupfinalen i fotball 1986
Cupvinnarcupfinalen i fotball 1986 fann stad på Stade de Gerland i Lyon 2. mai 1986, framfor 39 300 tilskodarar. Dynamo Kiev frå dåverande Sovjetunionen vann finalen, den 26. i sitt slag, med siffera 3-0 over Atlético Madrid.
Kampen
Franz Wöhrer frå Austerrike dømde kampen.
Laga
Dynamo Kiev sitt vinnarlag: Viktor Tsjanov, Volodimir Bessonov, Serhij Baltatsja, Oleh Kuznetsov, Anatolij Demjanenko (kaptein), Vasilij Rats, Ivan Jaremtsjuk, Pavlo Jakovenko, Oleksandr Zavarov, Igor Belanov og Oleh Blokhin. Baltatsja og Zavarov vart bytta ut i høvesvis det 38. og 70. minutt, inn kom fyrst Andrij Bal og så Vadim Jevtusjenko.
Atlético Madrid mønstra: Ubaldo Fillol, Tomás Reñones, Juan Carlos Arteche, Miguel Ángel Ruiz (kaptein), Clemente Villaverde, Julio Prieto, Quique Ramos, Jesús Landáburu, Roberto Marina, Mario Cabrera og Jorge da Silva. Etter 60 minuttars spel tok Quique Setién plassen til Landáburu.
Arpad Šterbik
Arpad Šterbik er ein handballspelar frå Senta i Vojvodina i Serbia. I si tid som aktiv representerte han etter tur Jugoslavia, Serbia og frå 2008 Spania. Han er av ungarsk ætt. Šterbik vart verdsmeister 2013 og europameister 2018 med Spania sitt landslag, i tillegg fekk han EM-sølv 2016 og VM-bronse 2011 med det same landslaget, tidlegare var han med om å vinne to VM-bronser for Jugoslavia, høvesvis i 1999 og 2001.
Šterbik, som var målvakt, var med på fire triumfar i EHF-meisterligaen. Dei tre fyrste, 2006, 2008 og 2009 kom med spanske Ciudad Real, den siste i 2017 med makedonske Vardar. I 2001 vann han EHF-europacupen for jugoslaviske RK Jugović.
Šterbik, som i 2005 vart kåra til årets handballspelar i verda, la opp i 2020.
Marja-Liisa Olthuis
Marja-Liisa Olthuis ( i Partakko i Enare) er ein samisk lingvist og forfattar som jobbar med enaresamisk.
Biografi
Olthuis har òg skrive fleire skjønnlitterære bøker og dikt. For barneboka Njobžâvääri pessijâšmarkkâneh vart ho utmerka med ei oppføring på æreslista til International Board on Books for Young People (IBBY). I 2021 gav ho ut den fyrste enaresamiske science fiction-boka nokon sinne, Masa jo mánudáást.
I 2020 vart ho tildelt Linguapax International Award for det vellukka arbeidet sitt med å revitalisere det enaresamiske språket.
Ho bur i Nederland saman med mannen sin og dei to døtrene deira. Dei pratar enaresamisk heime.
Lingvistisk arbeid
Olthuis fullførte lisensiatgraden sin, ein grad mellom master og doktorgrad, i 2001. I 2007 forsvarte ho doktorgraden i enaresamisk språk på enaresamisk. Ho var den fyrste til å forsvare ein doktorgrad på enaresamisk. I samarbeid med Uleåborgs universitet starta ho i 2009 opp eit eittårig intensivkurs i enaresamisk. Dette er ei vidareutdanning meint å gjennopplive språket, og rettar seg fyrst og fremst mot yrkesgrupper som har mykje kontakt med born og ungdom. Deltakarane vart nøye utvalde med tanke på behova til det samiske samfunnet. I laupet av to år vart prosjektet fullstendig finansiert av den finske staten, og deltakarane får betalt tilsvarande den løna dei hadde i det førre yrket sitt medan dei deltek. Olthuis har skrive ei ordbok og ein grammatikk for å fremje det enaresamiske språket. Ho utviklar språkprogram som skal gjeva born og ungdom aktive språkkunnskapar. Interessene hennar omfattar dei samiske språka, finsk, språkrevitalisering, leksikologi, andre- og framandspråksopplæring og omsetjing.
John Elefante
John Elefante er ein USA-amerikansk songar-låtskrivar, instrumentalist og plateprodusent. Han er mest kjend for ein periode som frontmann i rockegruppa Kansas og turnerer for tida med fleire grupper som har medlemmer frå klassiske rockeband.
Diskografi
Med Kansas
Med Mastedon
* Mastedon: 3 og Revolution Of Mind er same albumet med forskjellig tittel i forskjellige område
Solo
Cambrian Mountains
Cambrian Mountains (walisisk Mynyddoedd Cambria eller berre Elenydd) er eit fjellområde i Wales, som strekker seg frå og med South Wales-fjella i Brecon Beacons, nordlege delar av Carmarthenshire og Ceredigion, Black Mountains aust i Wales til Snowdonia i North Wales. Fjella strekkjer seg opp mot 900 meter i Snowdonia, medan dei sørlege fjella er noko lågare. Dei omfattar vulkanske bergartar i Snowdonia, medan dei sørlege fjella hovudsakleg består av sedimentære bergartar, som raud sandstein og kalkstein. Alle fjella er populære turområde.
Den høgaste toppen er Aran Mawddwy på 905 moh.
Sidan dei vender mot dei rådande vestlege luftstraumane frå Atlanterhavet, får dei ein god del nedbør og er opphav til mange elvar, mellom anna Severn som er den største av desse.
San Eladio Point
San Eladio Point er det nordvestlegaste neset på Bryde Island på Danco Coast i Graham Land. Det vart kartlagd av Den argentinske antarktisekspedisjonen, 1949–50. og namngjeve «Punta San Eladio» eller «Cabo San Eladio» etter ein offiser på ekspedisjonsskipet «Chiriguano». Ei engelsk form av namnet er godkjend.
Fylkesveg 42 i Vestfold
Fylkesveg 42 i Vestfold går mellom Stavern og Risøya i Larvik kommune. Vegen er 600 meter lang.
Qasr Chbib
Qasr Chbib er eit kompleks med to romerske tempel som ligg nokre hundre meter frå toppen av Hermon. Det høyrer offisielt til Quneitra guvernement i Syria, men ruinane ligg i Hasbaya distrikt i Nabatieh guvernement i Libanon.
Nahala i Israel
Nahala (hebraisk skrift נַחֲלָה, tyder Eigedom) er ein moshav sør i det sentrale Israel, nokre kilometer nord for Kiryat Gat og sør for Kiryat Malakhi. Han er ein del av Yoav regionale kommune.
Samfunnet vart grunnlagd i 1953 av immigrantar til Israel frå Jemen, men har i dag ein blanda folkesetnad.
Fylkesveg 43 i Vestfold
Fylkesveg 43 i Vestfold går mellom Larvikvegen og Brunlavegen i Stavern i Larvik kommune. Vegen er 920 meter lang.
Glenn Worf
Gjennom karrieren har Worf spelt med artistar som Bryan Adams, Trace Adkins, Craig Campbell, Billy Ray Cyrus, Alan Jackson, Wynonna Judd, Toby Keith, Martina McBride, Reba McEntire, Tim McGraw, Mark Knopfler, Miranda Lambert, Aaron Neville, Kellie Pickler, Kenny Rogers, Bob Seger, Sugarland, Shania Twain, Keith Urban, Lee Ann Womack og Tammy Wynette. Han er kanskje mest kjend for arbeidet med den tidlegare Dire Straits-frontmannen Mark Knopfler. Worf har spelt kontrabass og elektrisk bass på alle soloalbuma til Knopfler og er medlem i turnébandet hans.
Keisarkanalen
Keisarkanalen, også kalla Den store kanalen (京杭大运河, pinyin Jīng Háng Dà Yùnhé), er den lengste vassvegen laga av menneske. Han er meir enn 1 800 km lang og opp til 40 m brei. Han knyter saman Beijing nord i Kina med det fruktbare området rundt munningen av Chang Jiang, og med storbyen Hangzhou. Høgdeforskjellen under kanalstrekninga er på 42 meter. Kanalen var frå 3 til 9 m djup.
Kanalhistoria langs dei tidlege kanaltraséane
Enkelte delar av kanalen vart bygt allereie mot slutten av Vår- og haustannaltida i staten Wu. Eldste kunstige vassvegen i Kina skal ha vore Hong-Gou-kanalen, som stammar frå 6.-4. hundreåret f.Kr. Under Qin- og Han-tida byrja ein å bygge ei rekke kanalar, både for å betre transporten og for å bringe vatn ut til åkrane.
Mellom 584 og 610 sette Sui-keisarane i verk bygginga av eit meir omfattande kanalnettverk. Det knytte saman dei største byane ved elvane Huang He og Wei He med det nedre elveløpet til Chang Jiang, og vidare med Hangzhou i sør, og med områda rundt det noverande Beijing i nord. Keisar Yangdi reiste sjølv i 605 med ein 65 mil lang flåte frå Luoyang ned til Jiangdu (Yangzhou), noko som dreiv opp matvareprisane langs etter ferda hans. Kanallengda Guangtongqu knytte i 584 hovudstaden Chang'an til Wei He og dermed til Huang He, medan Tongjiqukanalen i 605 knytte området rundt Luoyang til elva Huai Hes nedre løp. Derifrå knytte Shanyangdukanalen i 606 dagens Huai'an til Chang Jiang ved Yangzhou, medan Jiangnanhe i 610 derifrå rann sørover til Hangzhou. I nord fekk ein i 608/09 Yongjiqu som skapte kanalsamband til området rundt Beijing. Under Tang-dynastiet kom ein del nye strekningar til, som til dømes Guangjiqu ved Huai'an i 742.
Kershaw Peaks
Kershaw Peaks er ei gruppe på fem toppar, det høgaste på 820 moh, som ligg vest for munningen av Miethebreen på vestkysten av Graham Land. Det er med på eit argentinsk kart frå 1952. Det vart namngjeve av United Kingdom Antarctic Place-Names Committee (UK-APC) i 1960 etter Dennis Kershaw frå Falkland Islands Dependencies Survey (FIDS), som var assisterande landmålar ved Arthur Harbor-stasjonen i 1956 og ved stasjonen på Danco Island i 1957.
Keisarkanalen
Kanalhistoria langs dei tidlege kanaltraséane
Parallelt med kanalane vart det bygt vegar. Det vart også anlagt reléstasjonar med regelmessige avstander, då det kunne oppstå behov om å omlaste varer. I nærleiken av dåverande hovudstader Luoyang og Chang'an, var det store lager for varestraumen. Ein stor del av varene som vart frakta nordover var silke, korn og seinare ris.
Kanalene var viktige for anna enn varetransport og handel. Dei spela ei vesentleg, strategisk rolle i forflyttinga av militære styrkar. Til dømes vart ein stor garnison lagt til Xuzhou, derifrå kunne ein snøgt sende troppar til mange stader i områda rundt. Garnisonskommandantene vart etterkvart svært viktige for å halde riket saman.
Etter at skipsslusa vart oppfunnen av Qiao Weiyue i 984, vart kanalane gradvis oppgradert med sluseanlegg. Tidlegare løyste ein problema med høgdeforskjellane med rutsjebanar eller rampar, noko som sleit mykje på skipa og som førte til tjuveri frå lasta. I tørkeperiodane måtte ein dessutan sterkt innskrenke bruken av rutsjebanar.
Den notidige kanalen
Då Yuan-dynastiet på 1200-talet gjorde Dadu ved dagens Beijing til sin hovudstad, vart Keisarkanalen forlengd dit. Han fekk òg delvis ny trasé; Tonghui-kanalen og Huitong-kanalen i 1289. Den gamle ruta var ikkje tilstrekkeleg seglbar, og var for lang til det samtidige behovet. Samstundes byrja ein særleg frå 1280-åra å transportere varer sjøvegen.
I meir enn 600 år var kanalen den viktigaste transportåra for Beijings forsyningar av korn, særleg ris, og andre varer. Storparten av trelasten som vart nytta til bygginga av Den forbodne byen vart frakta på kanalen. Det same gjaldt teglsteinen som vart produsert i Linqing.
Etter at Huang He rundt 1855 forandra løp og rann nordover, var ikkje kanalen lengre farbar langs enkelte strekningar. Han vart såleis mykje mindre viktig. Samstundes hadde havgåande skipstransport og etterkvart også jarnbanelinjer som [[Tianjin-Pukou-jarnbanen og Beijing-Hankou-jarnbanen) vorte mektige konkurrentar.
Arbeidsløysa som desse alternative transportmåtane utløyste mellom båtsmenn og andre som arbeidde med kanalen var med ein av grunnane til opprøra i den seinare delen av Qingdynastiets tid.
Skattesystemet med skattlegging i naturaliar fall vekk i 1901. Transportvolumet minka mykje, og kanalen tapte ytterlegare betydning.